Hvilke attraksjoner må oppleves Italia?
Dolomittene
Dolomittene er et fjellområde i Alpene. Den italienske delen av fjellområdet ligger i Belluno-provinsen. Om du kunne tenke deg en fottur i fjellet, kan dette området anbefales. Her finner du turløyper som er egnet både for amatører og erfarne fjellvandrere. Husk alltid å ta forholdsregler i forhold til vær, turfølge og utstyr når du legger ut på tur i fjellet.
Venezia
Venezia er en by som ligger i Nord-Italia. Byen er kjent for sin historie, arkitektur og selvsagt de magiske kanalene. Her må du belage deg på å ta deg frem med båt, men det finnes både båttaxi og mer tradisjonelle gondoler som er en opplevelse i seg selv. I den italienske byen, som årlig tar i mot flere millioner tilreisende, står attraksjonene i kø. Sukkenes Bro og Dogepalasset er to av de mest kjente.
Siena
De karakteristiske mursteinsbygningene fra Middelalderen, er verdt besøket til byen Siena i Toscana alene. I tillegg er det her en av Italias mest kjente og spektakulære festivaler, Il Palio, avholdes to ganger årlig. Il Palio er et hesteløp som blir holdt til minne om jomfru Marias himmelfart og Maddona av Provenzano.
Firenze
Firenze er hovedstaden i regionen Toscana. Her finner du mange kunstverk og mye arkitektur fra renessansen. Av kjente kunstverk kan du blant annet se Michelangelos David, Botticellis Venus’ fødsel og Leonardo da Vincis Bebudelsen.
Roma
Italias hovedstad, Roma, har en 3000 år lang historie. Her kan du se kunst, arkitektur og kultur som har hatt stor innflytelse i hele verden. Attraksjonene er mange og overveldende, men Colosseum, Vatikanet og Peterskirken er nok noen av dem som bør stå øverst på listen.